Misdaad 'sukses'-verhale | Netwerk24
Deur Nielen De Klerk @Nielendk 14 Oktober 2020 06:07
Die afgelope week is verskeie verdagtes met die hulp van 'n parate sekerheidsdiens aangekeer.
Volgens Bassett Alarms se Facebook-blad is die volgende sukses behaal:
. Op Saterdag omstreeks 14:50 het sekerheidsbeamptes 'n noodoproep ontvang om na 'n supermark in Blomtuin te gaan. Daar aangekom het die winkeleienaar 'n man uitgewys wat 'n kantoor aan die agterkant van die winkel wou binnedring. Bassett se sekerheidswag en die polisie het byna gelyktydig daar aangekom. Die polisie het die man vir ondervraging na die polisiekantoor geneem.
. Op Vrydag het beamptes 'n verdagte voertuig in Robert Sobukweweg opgemerk. Hulle het die polisie in kennis gestel, wat binne minute op die toneel was. Die voertuig se insittendes is vir ondervraging na die polisiekantoor geneem, waar dit aan die lig gekom het dat hulle vir verskeie misdade gesoek word.
. Op Woensdag omstreeks 17:50 is sekerheidsbeamptes ontbied na 'n huis in Raglanstraat waar 'n rooftog aan die gang was. Bassett, asook die Stad se verkeersdepartement, het die verdagtes aangekeer. Die polisie is ontbied. Geen gesteelde goedere is by die verdagte gekry nie en die slagoffer wou nie 'n saak aanhangig maak nie.